
N úmero 399. Setmana del 15 al 21de febrer de 2006 


El president del PP català a l'ajuntament, Alberto Fernàndez Díaz, va proposar la setmana passada un consistori més autoritari i va afirmar que «cal desocupar Barcelona d'okupes i posar fi a l'efecte crida» que existeix a la ciutat. 


Col·lectius i contrain formació 


Extensió de la invitació zapatista el proper cap de setmana a la Masia de la Guineueta 

«Per a seguir construint, sols no 
podem i de qualsevol manera no val» 

lornades per la construcció d’un espai de trobada de les lluites i resistències a Catalunya 


Prbos i preses bi lljjita 


La POLICIA CARREGA AM B MOLTA BRUTALITAT CONTRA FAMILIARS I AMICS A LA PORTA DELS JUTJATS 

Empresonen dos joves per accions 
de denúncia al sistema penitenciari 


Barcelona.- Com molts i moltes ja sabeu, el 
passat estiu ens va arribar de Mèxic un nou 
repte que, si més no per a nosaltres, és 
també un exemple: construir entre tots i 
totes, per sota i a l'esquerra, una xarxa de 
lluites i resistències que faci front al projec¬ 
te de destrucció neoliberal. Des que els 
zapatistes van donar a conèixer la Sexta 
Declaracíón de la Selva Lacandona fins ara 
han passat moltes coses. Entre d'altres, 
milers d'organitzacions, col·lectius i perso¬ 
nes a nivell individual han fet seva la pro¬ 
posta de les comunitats en resistència de 
Chiapas i, en peu d'igualtat entre totes elles, 
han iniciat un procés per a la construcció 
d'una alternativa que ja es coneix amb el 
nom de "l'altra campanya". Tot i que les difi¬ 
cultats són moltes, “l'altra campanya” ha 
começat a caminar amb passets de formiga 
però amb visió de gegant: són, som, molts, 
cadascun en la seva forma, en la seva lluita. 
Però sols, cadascun per la seva banda, sem¬ 
bla evident que no podem.A més, l'EZLN ens 
ha convocat a tots i totes per a construir una 
trobada intergalàctica. Els zapatistes creuen 
que aquesta trobada no ha de ser el resultat 
d'una decisió unilateral seva ni de "l'altra 
campanya", per això han obert un període, 
d’almenys set mesos (en principi fins el pro- 


desitgin puguin contribuir a la seva "concep¬ 
ció, organització i realització incloent-hi el 
lloc i les dates deia seva realització”. 
Persones i col·lectius de Catalunya 
recullen la Invitació 

El passat llde gener, el Col·lectiu de solidari¬ 
tat amb la Rebel·lió Zapatista de Barcelona va 
convocar una assemblea oberta a la Casa de 
la Solidaritat per a reflexionar I valorar les 
propostes que inspiren el procés zapatista. 
Diverses persones i col·lectius vam respon¬ 
dre a aquesta convocatòria i d'aquesta 
assemblea sorgeix la proposta que us fem 
aquí. A Catalunya, és cert, hem tingut algunes 
experiències de campanyes àmplies on 
diverses xarxes de lluites i resistències han 
confluït. Peròmés enllà de les coses positives 
i negatives que haguem pogut apendre d'e¬ 
lles, el cert és que es van caracteritzar per ser 
"contra" alguna cosa i que van estar marcades 
per la urgència, per les presses d'un objectiu 
temporal. Aquí us convidem a una altra cosa. 
De veritat us diem que nosaltres no tenim 
cap idea preconcebuda de com construir un 
espai que reforci les xarxes de lluites i 
resistènciesa Catalunya. No pretenem copiar 
la proposta zapatista, però ens interessa la 
seva Invitació oberta i ens reconeixem en 
moltesde las qüestions clau que planteja. No 
tenim en ment construir una nova estructura 


o plataforma, però volem trobar-nos, escol- 
tar-nos, reflexionar col·lectivament i, perquè 
no, estar oberts a descobrir que ens ve de 
gust fer més coses junts. 

A banda dels temes concrets que ens puguin 
diferenciar, creiem que l'anàlisi zapatista és 
molt aplicable al nostre entorn proper. Per 
això volem convidar-vos a explorar i buscar 
maneres de posar-lo en marxa. 

Proposta de jornades per la coordinació 
Us proposem, doncs, reflexionar però també 
Iniciar un procés de construcció. Reflexionar 
no tant sobre què fa cadascun sinó sobre 
com ho hem estat fent fins ara i reflexionar, 
sobretot, sobre allò que no hem estat fent 
fins ara. Però també és necessari construir. I 
construir què? No ho sabem. Només sabem 
que sols, cadascú a la seva, no ho aconsegui¬ 
rem. I construir, com? Encara que tampoc ho 
acabem de tenir clar, creiem que de qualse¬ 
vol manera no val. Un inici: les jornades del 
18 i 19 de febrer.(„.) Més Informació i el pro¬ 
grama complert ala web: 
http:/ / www.moviments.net/ solesnopodem 
CSRZ +Contra-lnfos 14/ 2/ 06 


Butlletí setmanal 

Contra-Infos 


tel: 93.530.68.76 

mail de contacte: 
«zitzania@sindominio.net» 


Barcelona.- Les detencions van començar el 
passat dijous 9 de Febrer a la sortida del tre¬ 
ball d'un d'ells, sent detingut per diversos 
mossos encaputxats que muntaren tot un 
espectacle cap als clients i la resta dels treba¬ 
lladors. Aquest va ser dut acasa seva. Allà, el 
dispositiu de mossos d’esquadra van registrar 
la vivenda durant hores omplint de pols per a 
prendre les empremtes dactilars a tot allò 
imaginable. En aquesta casa hi havia d'altres 
persones, a les quals se'ls van prendre les 
dades i sent una de nacionalitat italiana, 
també va ser detinguda sense que ni tan sols 
hi hagués cap ordre de detenció contra ella. El 
tercer company detingut, va ser aturat al 
carrer on viu, al barri del Raval, juntament 
amb la seva companya per un altre grup de 
mossos de paisà encaputxats. Seguidament 
els van fer pujar al seu domicili que també van 
registrar. Durant tots aquests registres no es 
va trobar cap material explosiu, ni res que tin¬ 
gués a veure amb la fabricació d'artefactes 
incendiaris, només propaganda i material 
informàtic, així com magnesi per a escalar i 
altres objectes sense rellevància.... 
Posteriorment als registres, van ser traslladats 
a la comissaria de Sants on a mitja tarda va ser 
posat en llibertat el company Italià després 
d'haver estat interrogat per la brigada d'infor¬ 
mació sobre el moviment Anarquista Italià I 
per certs companys d'aquestes terres que en 
el seu moment van passar per Barcelona. Poc 
després van passar a declarar en Ruben i 
llgnasi, que s'hí van negar. A partir d’aquí, a 
ambdós se'ls va negar qualsevol comunicació 
amb l'exterior, ja fos amb els seus familiars o 
advocats. Davant l'impediment continuat per 


comunicar-se amb els companys per part de 
l'advocat i no tenint justificació per a retenir- 
los a comissaria un cop passat el tràmit de 
declarar davant els Mossos, l'advocat es va 
dirigir als jutjats per a interposar un Habeas 
corpus. Quan estava entrant als jutjats per a 
interposar l'Habeas Corpus el van trucar i li 
van comunicar que l'esperaven perquè assistís 
als detinguts ja que estaven esperant als jut¬ 
jats perquè declaressin davant la jutgessa de 
guàrdia. En resum: els mossos es van passar 
tres dies mentint, una vegada darrera l'altra. 
Cap a la una del migdia van entrar les advoca¬ 
des. Al mateix temps es va produir una con¬ 
centració davant dels jutjats que duraria fins a 
la sortida dels companys a la furgoneta de 
trasllats, on es va produir una brutal càrrega 
policíal amb diversos ferits i contusionats. 
Ignasi i Rubén van ser traslladats a la presó 
M odel sense opció de fiança i acusats d'haver 
comès diversos sabotatges: un d'ells contra el 
Banc Sabadell i altre contra l'oficina del 


C.I.R.E. El Diumenge 12 de febrer es va realit¬ 
zar la concentració a les lldavant delsjutjats, 
i seguidament va sortir en manifestació fins al 
carrer Entença, per a concentrar-se davant de 
la presó Model, cridant consignes per la lli¬ 
bertat dels companys i en contra de les pre¬ 
sons. Es va fer una volta al voltant de la presó 
retornant a la porta on els mossos amenaça¬ 
ven amb carregar. Fou en aquest moment que 
es va donar per finalitzada la manifestació. 
Darreres Notícies 

Les últimes noticies afirmen que en Rubén 
va ser traslladat a la presó de Can Bríans, a 
Sant Esteve Sesrovires, al Baix Llobregat, 
mentre que a l'Ignasí l'han deixat a la presó 
Model. S'ha obert un compte en suport i en 
solidaritat de Rubén i Ignasi. Qui vulgui soli- 
daritzar-se econòmicament amb els dos 
companys, pot fer-ho en el compte: 

Banc Oficina D. de C. Nombre de compte: 
0182 - 4209- 47- 0201518073. 

per juliol), per a que tots aquells que ho 


Dissabte ]8 de febrer ]Dh, Masia Guineueta <M >Llucmajor L-4 

Jornades "Soles no podem" 


Petició fiscal de centenars d'anys pels anarquistes de 2003 

Barcelona.- La setmana passada es feia pública la petició fiscal per les persones detingudes 
en la razzia del setembre del 2003 contra anarquistes a Barcelona. En aquesta ocasió van 
detenir 6 persones sota la llei Antiterrorista (una altra persona restava en recerca i captu¬ 
ra), acusades per Baltasar Garzón de crear una cèl·lula terrorista anarquista amb la voluntat 
d’atemptar contra Luísdel Olmo í algún càrrec de la Generalitat. 

La persona en recerca ha estat declarada en rebel·lia processal. De les 6 persones detingudes 
i torturades per la Guardia Civil 5 van ser empresonades incondicionalment: a la persona alli¬ 
berada li demanen de 5 a 10 anys i 9 milions de multa. Una altra de les 5 empresonades, que 
va pagar una fiança i ara es troba en llibertat condicional, II demanen una important multa i 
més de 50 anys de presó. A la resta, que encara es troben empresonats, dispersats i represa- 
liats diverses vegades, els demanen, apart de la multa, prop de 100 anys de presó. 

Ateneu Llibertari Besos +Contra Infos 14/ 2/ 06 







Indepen dentisme 


Campanya Unitària de l’Esquerra Independentista ambpropera convocatòria l'1 d'Abril 

5000 persones es manifesten per l'autodeterminació a Barcelona 



La marxa de la Campanya Unitària per l'Autodeterminació quan la capçalera baixava pel carrer Pelai de Barcelona. 


Països Catalans.- Una marxa de prop de 50 00 
persones tingué lloc el passat dissabte 11 de 
febrer a la tarda al centre de Barcelona sota el 
lema "Prou estatuts! Som una nació, autode¬ 
terminació". La manifestació, que va transcó¬ 
rrer en un ambient festiu i reivindicatiu, va 
acabar a la Plaça del rei amb el parlament de 
la Campanya, la lectura del manifest i l'actua¬ 
ció de Feliu Ventura. A dos quarts de vuit del 
vespre començava la manifestació de la 
Campanya Unitària per l'Autodeterminació. 
M és de 5.000 persones van exigir l'autodeter¬ 
minació com a única via possible davant les 
reformes estatutàries que maquillen l’estat 


postfranquista espanyol. Des de la Campanya 
volen remarcar l'oposició ales reformes esta¬ 
tutàries ja que no reconeixen la territorialitat 
dels Països Catalans ni el seu dret a decidir 
lliurement el seu futur. Per això reclamen un 
procés popular, constituent í democràtic que 
permeti trencar amb els marcs legals impo¬ 
sats pels Estats espanyol i francès. Finalment 
els I les assistents van entonar l’hime de la 
Internacional i els Segadors, acompanyades 
per les gralles del grup Kàtiva, de Vilassar de 
Mar, i el cantautor de Xàtiva, Feliu Ventura, 
van cloure l’acte amb una actuació musical. 
Van anunciar també que el proper 1 d'abril 


convocaran concentracions davant tots els 
ajuntaments dels Països Catalans pel dret a 
l'autodeterminació. 

Agressió d'un grup d'ultradretans 
Després d'un concert de la Campanya 
Unitària per l'Autodeterminació que es va fer 
a Gràcia la mateix nit de l'ilde febrer, diver¬ 
sos membres de CAJEI i Maulets que es diri¬ 
gien als seus pobles d'origen baixant pel Pas¬ 
seig de Gràcia varen ser agredits. Un grup de 
caps rapats neonazis equipats amb cascs, ca¬ 
denes, sprais lacrimògens i amb la cara tapada 
els van colpejar i els van provocar ferides pre¬ 
meditadament. Contra-lnfosl4/ 2/ 06 


0 KUPACIÓ I CENTRES SOCIALS 


Desallotgen una vivenda a l'Eixam ple sense ordre judicial 

Can Bucarest sota l'amenaça de matons 


Eixam ple/ Barcelona.- LacasaokupadadeCan 
Bucarest, està situada al número 468 del 
carrer Rosselló, al districte de l’Eixample de 
Barcelona, i va ser alliberada de l’abandó fa 
algunes setmanes. Han habilitat diversos 
pisos com a habitatge i també han pensat de 
rehabilitar la planta baixa com espai col·lec¬ 
tiu per a realitzar activitats socials. Els últims 
quinze dies ha rebut la visita de grups de 
"matons” enviats per la propietat de la finca, 
equipats amb martells, pics i eines contun¬ 
dents. Els promotors són la immobiliària 
Fincas Bellamar i l'empresa d’enderrocs a la 
que pertanyen els "matons" s'anomena 
Control Demeter. Els propietaris són 
Catalonia Promodis 3 (una constructora de 


Caixa de Terrassa, que va ser la mateixa que 
va comprar l'antic Espai Obert del Poblesec 
per tal de fer-hi pisos -una operació que va 
negociar directament amb el primer tinent 
d'alcaldia de Barcelona, Xavier Casas-). 

Durant l'última visita sorpresa, els "matons" 
van destrossar vidres, llums i finestres, a més 
d'intentar agredir un dels habitants de la 
casa. Els habitants de la casa demanen que la 
gent que vulgui denunciar els fets truqui als 
propietaris per reclamar-los responsabilitats 
per les agressions, al telèfon: 937397700. 
Desallotgjament sorpresa 
Eixample/ Barcelona.- El passat divendres els 
Mossos d'Esquadra van desallotjar una viven¬ 
da al passatge Lleó sense previ avís i sense 


mostrar als okupants cap document on figu¬ 
rés l'ordre de desallotjament. Una de les per¬ 
sones que hi vivien va ser identificada fa unes 
setmanes però no havien tornat a saber res de 
cap procésjudicial.Un matí va arribar un des¬ 
plegament de cinc furgones de mossos que 
van esbotzar la porta de la casa. Els okupants 
van pujar el terrat on ja hi havia varis mossos 
que hi havien escalat. Els van fer fora amb 
insults i amenaces, per exemple dient que per 
les pintades que hi havia a la façana els po¬ 
drien caure anys de presó. Tot i la seva insis¬ 
tència en demanar algun document el cap 
dels mossos es va negar a mostrar cap ordre. 

L'ús de l'espai públic 


Els fets de Sant Pere m és Baix 


L’aplicació de l'ordenança cívica 
porta els primers abusos policials 

Les treballadores sexuals denuncien que estan sotmeses a assetiament 


Barcelona.- La Plataforma Treball Sexual i 
Convivència ha denunciat darrerament l'as- 
setjament constant i el tracte vexatori que 
estan exercint els cossos de seguretat de 
Barcelona sobre les persones que realitzen 
treball sexual. Aquesta actitud exsiteix des 
de fa molt de temps però s'ha agreujat les 
darreres setmanes arran de l'aplicació del 
l’Ordenança de Mesures per Fomentar i 
Garantir la Convivència que va entrar en 
vigor el passat 25 de gener. Ha quedat clar 
que està servint per amparar les actuacions 
discriminatòries amb l'objectiu d'erradicar la 
prostitució de l’espai públic i que se n'està 
imposant la interpretació més restrictiva. A 
l'ordenança només es sancionen les conduc¬ 
tes que suposin molèsties als vianants o que 
provoquin incompatibilitats en l'ús de l’espai 
públic, però s'està aplicant indiscriminada 
ment a moltes treballadores sexuals que tan 
sols es troben en els seus llocs de treball 
habituals, sense que sigui necessari aportar 
proves de l'incompliment de la norma. Cal 
assenyalar que la situació de les persones 
estrenageres que realitzen aquest treball és 
especialment vulnerable. A més a més l'apli¬ 
cació restrictiva s'ha donat durant el periode 
de tolerància pactat entre les associacions i 
la Regidoria de Dona i Drets Civils, durant el 
qual s'havia de dur a terme el treball infor¬ 
matiu. A continuació s'exposen algunes 
actuacions deia guàrdia urbana des de l’inici 
de l'aplicació de l’ordenança: 

- El dia 25 de gener es comencen a repartir 


La LLUrTA DEL POBLE BASC 


avisos per escrit sense una explicació de què 
signifiquen, i en molts casos a persones que 
no tenen coneixements suficients de català o 
castellà. A més hi ha identificacions per com¬ 
provar el compliment de la llei d'estrangeria. 

- El 26 de gener a la zona de Sant Ramon s'o¬ 
bliga a algunes treballadores a sortir de bars 
de forma intimidatòria, i se les catxeja.. 

- A partir del 27 de gener es comencen a 
posar multes a persones que no havien 
rebut l'avís permanent. Es produeixen regis¬ 
tres a treballadores i requisament dels 
diners que porten. En diversos casos es pro¬ 
dueixen amenaces i detencions, especial¬ 
ment relacionades amb l'estrangeria. 

Alguns relats de treballadores sexuals: 

«Un policia me hizo entrar en el bar y me 
cacheó.metocó lastetasy me metió la mano 
en las bragas y también adentro, dice que 
buscaba drogas, yo le dije que no tenia nada. 
M e dijo que él podia hacer lo que quería, que 
era jefe. Me trató así porque sabe que soy 
prostituta.» «Un policia me dijo 'me ocuparé 
personalmente que te expulsen a tu país sí 
vuelvo a verte’.» «La policia me dio un papel 
y después pasaron y me pusíeron una multa, 
me revisaran el bolso y me quitaron el dinero 
del monedero.» «Con mi amiga íbamos a 
tomar un café con unos amigos, antes de 
entrar al bar nos multaran, dicen que ofrecía- 
mos servicios sexuales, no es verdad, estàba 
mos en la puerta del bar. Clara que somos 
prostitutas pera no estàbamostrabajando.» 

Plat.Treball Sexual i Convivència 14/ 2/ 06 


La "detenció 
fantasma" de 
l'organitzador 
de la festa 

JutjatV Barcelona.- Després de rebre moltes 
trucades de periodistes que preguntaven 
perquè no s'havia detingut a l’organitzador 
de la festa al local de Sant Pere més Baix 55, 
la guàrdia urbana de Barcelona va decidir fer 
una detenció simulada. Varen explicar als 
periodistes quejoaquin R. havia estat detin¬ 
gut, cosa que era falsa. La guàrdia urbana el 
va portar a comissaria per una ordre de busca 
i captura d’un jutjat de Tortosa, una ordre 
que estava caducada. N o el van acusar de res 
relació nat amb els fets de Sant Pere més Baix, 
i va quedar en llibertat sense càrrecs. Fonts 
del barrí de La Ribera asseguren que hi ha 
interès policial en que cap dels dos organit¬ 
zadors de les festes de Sant Pere més Baix 
passin per jutjats i declarin. Segueix l'oculta¬ 
ció d'informació i les contradiccions en tot el 
procés. Mentrestant 3 joves que eren a les 
proximitats de l'edifici i que varen ser dura¬ 
ment maltractats i torturats durant les càrre¬ 
gues policials i als calabossos, segueixen tan¬ 
cats a la presó Model acusats presumpta¬ 
ment d'haver agredit al guàrdia urbà que con¬ 
tinua ingressat. Les seves famílies i amics 
continuen lluitant per alliberar-los. Exigeixen 
la llibertat sense càrrecs, la fi dels maltracta¬ 
ments i tortures. Sí vols col·laborar: La Caixa 
2100-3002-01-2105267123 

Dissabte IB Jornada internacionalde protesta i solidaritat 

La veu dels processats en el M acrosumari IBI 98 
arriba el proper divendres 17 de febrer a Barcelona 


Barcelona.- Aquest divendres el CCCB aco¬ 
llirà una acte públic en defensa dels drets 
civils i polítics amb motiu del macrojudici 
que es realitza a l’Audiència Nacional contra 
més de 50 ciutadans bascos. A l'acte partici¬ 
paran TeresaToda,subdirectora d’Egín i por¬ 
taveu de tots els processats I processades, i 
Martxelo Otamendi, exdirector d'Egunkaria. 


Observacíójurídica Internacional 
A més, els advocats August Gil Matamala i 
Gemma Calvet prendran la paraula com a 
membres de l'Observació Jurídica Inter¬ 
nacional que està seguint el judici dia a dia. 
L'acte s'emmarca en la convocatòria interna¬ 
cional que la plataforma 18/ 98 ha realitzat 
per al dia 18 de febrer com a jornada mun¬ 


dial de protesta pels judici polític que s'està 
fent al tribunal d'excepció de l'Audiència 
Nacional des de fa tres mesos. L’acte 
començarà a les 19.30 a l’aula ldel CCCB. Us 
esperem. Que siguem moltes i molts. 

Grup Local 18/ 98 + 
Contra-lnfos 14/ 2/ 06 



















El fiscaldemana finsa 5 anys de presó per als 32 detinguts 

El judici pel desallotjament del 
KO RKIII de Terrassa ja té data 


Impunitat poucial 


Concentració contra la impunitat policial davant la comissaria 

La guàrdia urbana agredeix dos joves a 9barris 


Anticapitausme 


Les accions de REPSO L-Y PF 
tornen a perdre valor a la borsa 


T errassa/ Vallès Occidental.- Els propers dies 
22, 23,24,25 i 26 de maig, a Terrassa es rea¬ 
litzarà el macrojudici ales persones encausa- 
des pel desallotjament del KORK III. Aquest 
judici tindrà la durada d'una setmana i el rea¬ 
litzarà el jutje Enrique Rovira del Canto, antic 
fiscal militar durant la dictadura, en el jutjat 
penal número 3 de Terrassa. El KORK-III es va 
okupar el 27 de setembre del 1998 pels 
col·lectius Acció Autònoma i Dones Anti- 
Sistema, com també per membres de l'as¬ 
semblea d’okupes de Terrassa. L'okupació d'a¬ 
quest centre social va durar nou escassos 
mesos carregats d’accions i activitats diver¬ 
ses, però un cop més els poderosos van 
aconseguir enderrocar, amb la seva maquina¬ 
ria repressiva, totes les il·lusions i projectes 
que allí es preparaven. El 17 de juny del 1999 
i sense previ avís, una multitudinària dotació 
d’antiavalots de la policia nacional va desa¬ 
llotjar i detenir a 32 persones que ens troba¬ 
ven dins la casa. Sense mostrar cap ordre de 
desallotjament I rebentant les parets a cops 


de mall. En cap moment van informar a les 
persones detingudes els motius i càrrecs que 
sel's imputaven, no van permetre el reconei¬ 
xement mèdic de la gent ferida que ho 
demanava, com tampoc van deixar anar al 
lavabo a ningú. Les persones detingudes sor¬ 
tien en llibertat, després de llargues i inten¬ 
ses hores, aquell mateix dia amb els càrrecs 
d'usurpació i desordres. Cada una de les 32 
persones detingudes van presentar una 
denúncia contra la policia nazional per les 
irregularitats i Il·legalitats comeses durant el 
desallotjament. El jutge no va acceptar les 
denúncies dins el procés judicial i, després 
d'uns anysde donar voltes d'un jutjat a l'altre, 
la fiscalia va incloure als delictes d'usurpació 
i desordres, el d'atemptat contra l'autoritat, 
el de danys i una falta a l'ordre públic. La 
suma de tots els càrrecs suposa una con¬ 
demna de cinc anys de presó per a cada una 
de les persones que es trobaven a l'edifici 
durant el desallotjament. 

Contra-lnfos 14/ 2/ 06 


La Guineueta/ Nou Barris.- La guàrdia urbana 
va detenir, denunciar i agredir dos joves de 
la Masia de la Guineueta la setmana passa¬ 
da, per aparcar el cotxe en una zona que 
l'Ajuntament els havia proporcionat per a 
l'ús de la M asia. Durant la detenció l'actitud 
dels agents va ser prepotent, insultant els 
joves i fins i tot els van trencar la documen¬ 
tació del cotxe, tot i estar explicant repeti¬ 
dament que estaven autoritzats pel mateix 
Ajuntament a aparcar allà. Posteriorment, 
els joves van ser citats a judici, acusats de 
desacatament a l'autoritat. 

S'ha afegit també la denúncia d'aquests con¬ 
tra els agents per detenció il·legal, vexa¬ 
cions, agressió i trencament dels papers. 


Pineda de Mar / El Maresme.- El passat dia 10 
de febrer un veí de Pineda de Mar va presen¬ 
tar davant els mossos d’esquadra una denún¬ 
cia contra la policia local per haver estat víc¬ 
tima d'un cas de violència policial en ser 
detingut. Va explicar que va ser agredit per 
mitja dotzena d'agents cap a les vuit del ves¬ 
pre del dissabte 4 de febrer. Aquests havien 
acudit a l’establiment on es trobava l'agredit 
per detenir-lo com a presumpte autor d’abu¬ 
sos a un menor (delicte del qual va ser excul - 
pat posteriorment pel jutge), moment en el 
qual li van propinar una forta pallissa davant 
diversos testimonis. La regidoria de 
Governació de l'ajuntament de Pineda de 
Mar van assegurar que el detingut va oferir 
resistència activa a la detenció, extrem que 
el denunciant nega totalment i assenyala que 


Aquest és un exemple de descoordinació de 
l'Ajuntament de Barcelona, així com una 
mostra d’abús d’autoritat per part de la 
guàrdia urbana, que segueix una llarga tra¬ 
jectòria de persecució del jovent de Nou 
Barris amb inquietuds. Per tot això, l'Assem¬ 
blea de Joves de Nou Barris va convocar una 
concentració de protesta el dilluns día 13 
contra la impunitat policial davant la Comis¬ 
saria que es troba al barri. Exigiren la dimis¬ 
sió del President de la Comissió de Segure - 
tat i M obilitat de l'Ajuntament de Barcelona, 
Jordi Hereu així com la del Regidor del 
Districte de Nou Barris,José Cuervo. 

Assemblea de Joves de Nou Barris + 
Contra-lnfos 14/ 2/ 06 


a l'informe dels mossos d’esquadra no es 
parla en cap moment de resistència a l'auto¬ 
ritat. Després de la suposada agressió, l'ho¬ 
me va ser portat al servei d'urgències mèdi¬ 
ques de la localitat, on els van dir que havia 
de ser traslladat a un hospital; tot i això, la 
policia va fer cas omís i el va portar a comis¬ 
saria, on el van tenir tancat unes quantes 
hores sense rebre atenció mèdica. 

Després de ser portat a la comissaria dels 
mossos d'esquadra va ser traslladat a 
l'Hospital Vall d’Hebron de Barcelona, on se 
li va diagnosticar perforació de timpà. 
Finalment dilluns passat al matí va ser posat 
en llibertat sense càrrecs a falta de proves 
després de prendre declaració davant el 
magistrat del Jutjat d’Instrucció de guàrdia 
de Pineda de Mar. Contra-lnfos 14/ 02/ 06 


Bolívia.- Acaba d’expirar l'acció d'or que el 
Govern tenia sobre REPSOL per reservar-se 
l'última paraula en el cas d'operacions 
estratègiques. Encara resta una acció d’a¬ 
quest tipus sobre la companyia YPF, reserva 
feta en el seu dia pel Govern Argentí quan 
fou adquirida per REPSOL. Aquests fets fan 
vulnerable avui a REPSOL-YPF segons diuen 
diferents mitjans de comunicació estatals i 
internacionals. Exxon Mobil, BP o la italiana 
Eni podrien estar interessades en adquirir-la. 
La realitat és que si es van destapant totes 
les irregularitats que l’empresa ha desenvo - 
lupat en la seva curta, (en temps) però inten¬ 
sa (en lucre) expansió internacional és 
només qüestió de temps que REPSOL-YPF 
continui perden valor en borsa. El govern 
d’Evo Morales continua denunciant a l’em¬ 
presa per les seves Irregularitats. Han estat 
declarats com a Il·legals, pel Tribunal 


Ferit greu per un 
tret disparat per 
un agent de 
la policia nacional 

Madrid.- El passat dimecres dia 8, un home 
va quedar en estat crític després que un 
policia II disparés un tret. El policia era un 
agent de la Comissaria General de Segu¬ 
retat Ciutadana í llogava una habitació a 
casa de l'home. El policia li disparà enmig 
d'una discussió entre ambdós. 

Contra-lnfos 14/ 2/ 06 


Constitucional de Bolívia, 20 contractes 
d'exploració i producció d'hidrocarburs 
vigents de REPSOL-YPF i les seves subsidià¬ 
ries (Maxus, Andina SA. I Pluspetrol) ja que 
devien haver estat aprovats pel Congrés i no 
només per l'Executiu. El propi ministre boli¬ 
vià ha anunciat que l'empresa Andina, amb 
majoria accionarial de Repsol i el usdefruit 
financer del BBVA i Zurcí, «està sent sotme¬ 
sa per l'Aduana Nacional a una investigació 
per indicis de contraban de combustible i de 
falsedat en formularis d'exportació». I a tot 
això, li podem afegir les declaracions de la 
pròpia REPSOL-YPF, informant que les «con¬ 
cessions sobiranes» existents a l'Argentina, 
Líbia, Algèria i Iran estan inscrites de la 
mateixa manera que les bolivianes a la Borsa 
de Valors de Nova York. Més informació: 
repsolmata@moviments.net. 

Repsol Mata +Contra-lnfos 14/ 2/ 06 


Presos i preses bn lluita 


Tomen a jutjar als 
encausatspel motí ala 
presó de Fontcalent 

Alacant.- Des del dia 30 de gener, als jutjats 
d'Alacant, s’està repetint el judici pel motí de 
l’any 1990 que va durar 55 hores. Els fets es van 
jutjar a l'octubre del 2002 on 12 persones van 
ser condemnades a més de 763 anys de presó. 
La sentència fou anul·lada al juliol del mateix 
any pel Tribunal Suprem al reconèixer que no 
s'havien respectat els drets dels processats. En 
aquells anys els motins a les presons de tot 
l'Estat estaven a l'ordre del dia, les condicions 
de vida que venien patint els interns i la vulne¬ 
ració dels seus drets fonamentals desencade¬ 
naven aquests fets. Al 199L Antonio Asunción, 
director d'Institucions Penitenciàries en aquell 
moment, va instaurar la creació d'un règim 
especial per aquest presos,elsanomenats FIES. 
Amb això legalitzava la creació de bunkersdins 
de les presons, on l'aïllament era total pels 
presos que el patien, i que encara avui el patei¬ 
xen. La meitat dels processats estan en lliber¬ 
tat actualment i l'altra meitat porta tota la 
seva vida a la presó, mentre que alguns ja han 
mort. La majoria d'ells estan destrossats física i 
psíquicament degut a l'extermini patit a les 
presons. Contra-lnfos -HLahaine.org 14/ 2/ 06 


Imputats sota els càrrecs de tracte degradant i lesions 

Processament contra 9 guàrdies civils de Roquetas 

Roquetas de Mar/Almeria.- La jutgessa que du el cas de la mort de l'agricultor de Roquetas 
de Mar dins una caserna el passat 24 de juliol, ha dictat ordre de processament contra els 
nou guàrdies civils imputats. Els càrrecs són de tracte degradant i lesions; la mort hauria 
estat produïda pel consum previ de dosis considerables de cocaïna segons el primer infor¬ 
me forense. No obstant, l’acusació particular formada per la família de l'agricultor mort, va 
demanar un segon informe que pogués contrastar el primer. Aquest informe ha estat deses¬ 
timat per la mateixa jutgessa que també considera que els fets no s'han de reconstruir per 
què hi ha suficient material documental i audiovisual. Contra-lnfos 7/ 2/ 06 


Dijous 16 DEFfflfeil7H, Presó Jovb de la Trinitat, cl Pare Manjón 2 
Dimecres]5 defebrbiï7h, presó Modb_de Barcelona, c/ Entbiça 155 

M arxes suport empresonats pels 
fets Sant Pere més Baix (4 febrer) 

Dimarts21de febrer Un, c/ LaurkMiró d'E3lugub, <M >(àn VidaletL-5 

Concentració suport Pep Can Oliveras 

Tots els dijous de 1D a 14 i de 16 a 20h, cl Reina Amàlia 11 bis, Bcn 

Oficina RAM i Oficina d'O kupació 


^L'oratge de la setmana vinent 


Dimecres B 

Dijous 16 

Divendres 17 

Dissabte 18 

Diumenge 19 

Dilluns 20 

Dimarts 21 

Les temperatures experimentaran notables pujades i baixades brusques durant els propers dies. De dijous i fins 
diumenge tindrem una situació de vents de ponent que provocaran temperatures reescalfades a la costa amb cels 
transparents i alguns núvols. Diumenge ruixats amb temperatures cap avall i vents del nord. Fred intens el dimarts. 


Un veí de Pineda de M ar presenta 
una denúncia per violència policial 











































